വടശേരിക്കര മണ്ണാറക്കുളഞ്ഞി റോഡ് തകര്ന്നു റാന്നി: വടശേരിക്കര മണ്ണാറക്കുളഞ്ഞി റോഡ് തകര്ന്നത് മൂലം യാത്ര ദുരിതം. ശബരിമല പാതയില് ഉള്പ്പെടുത്തി വര്ഷങ്ങള്ക്ക് മുമ്ബ് ഉന്നത നിലവാരത്തില് പണികഴിപ്പിച്ച റോഡാണിത്. വടശേരിക്കര പാലം മുതല് മണ്ണാറക്കുളഞ്ഞി വരെ കാല്നട യാത്രപോലും ബുദ്ധിമുട്ടാണ്. ഭരണിക്കാവ് മുണ്ടക്കയം ദേശീയ പാതയില് റോഡിനെ ഉള്പ്പെടുത്തിയിട്ടുണ്ടെങ്കിലും നവീകരണം നടന്നില്ല. മഴ പെയ്യുമ്ബോള് കുഴികളില് വെള്ളം കെട്ടിക്കിടക്കുന്നത് മൂലം ഇരുചക്ര വാഹന യാത്രക്കാര് അപകടത്തില്പ്പെടാറുണ്ട്.. കുഴിയടയ്ക്കാനായി മുമ്ബ് പാറമക്കിട്ട സ്ഥലങ്ങളില് കല്ലുകള് തെളിഞ്ഞിരിക്കുന്നതും അപകടമുണ്ടാക്കുന്നുണ്ട്.ശബരിമല തീര്ത്ഥാടനം അടുത്തിട്ടും അറ്റകുറ്റപ്പണിക്ക് നടപടിയില്ല. സംസ്ഥാന പാതയുടെ നിര്മ്മാണം നടക്കുന്നതിനാല് മണ്ണാറക്കുളഞ്ഞി മുതല് മൈലപ്ര വരെയുള്ള ഭാഗവും തകര്ന്നുകിടക്കുകയാണ്.